Ministru kabineta rīkojuma projekta

**“Grozījums Ministru kabineta 2014.gada 17.marta rīkojumā Nr.115 “Par Latvijas pārstāvju iecelšanu Eiropas Stabilitātes mehānisma Valdē””**

**sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma „Par Latvijas pārstāvību Eiropas Stabilitātes mehānisma Valdē un Direktoru padomē” 2.panta otrā daļa.Līguma par Eiropas Stabilitātes mehānisma dibināšanu 5.panta 1.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums „Par Latvijas pārstāvību Eiropas Stabilitātes mehānisma Valdē un Direktoru padomē” (turpmāk - Likums) paredz kārtību, kādā tiek iecelti Latvijas pārstāvji Eiropas Stabilitātes mehānisma Valdē (turpmāk — Valde) un Direktoru padomē, kā arī šo pārstāvju pilnvaru apjomu, lai Latvija kā *euro* zonas dalībvalsts varētu piedalīties Eiropas Stabilitātes mehānismā (turpmāk – ESM). Likuma 2.panta otrā daļa nosaka, ka Ministru kabinets ieceļ Latvijas pārstāvja vietnieku Valdē saskaņā ar Līguma par Eiropas Stabilitātes mehānisma dibināšanu (turpmāk – Līgums[[1]](#footnote-1)) 5.panta 1. punktu. Līguma 5. panta 1. punkts paredz, ka Valdē tiek iecelts valdības pārstāvis, kas atbild par finansēm, bet nav noteikti specifiski nosacījumi pārstāvja vietniekam, vienlaikus Likuma 2.panta otrā daļa paredz, ka par Latvijas pārstāvja vietnieka iecelšanu lemj Ministru kabinets.Saskaņā ar 2014.gada 17.marta Ministru kabineta rīkojumu Nr.115 “Par Latvijas pārstāvju iecelšanu Eiropas Stabilitātes mehānisma Valdē” par Latvijas pārstāvja vietnieku ESM Valdē tika iecelta Finanšu ministrijas valsts sekretāre Sanita Bajāre. Finanšu ministrijas izstrādātais Ministru kabineta rīkojuma projekts paredzēja, ka par Latvijas pārstāvja vietnieku ESM Valdē tiek nominēta Finanšu ministrijas valsts sekretāre. Šāds priekšlikums tika balstīts uz to, ka ESM Valdes sēdes notiek vienā dienā ar *Euro* grupas sēdēm, un *Euro* grupā finanšu ministru aizvieto Finanšu ministrijas valsts sekretārs. Arī atbilstoši citu valstu piemēram pārstāvja vietnieks ESM Valdē parasti ir tā persona, kura *Euro* grupā aizvieto ministru. Šī persona attiecīgi ir valsts pārstāvis ESM Direktoru padomē, kas parasti ir arī Ekonomikas un finanšu jautājumu komitejas (EFC) pārstāvis. Tā kā Latvijas pārstāvis EFC arī ir Finanšu ministrijas valsts sekretāre, tad šīs personas virzīšana pārstāvja vietnieka amatam ESM Valdē ir argumentēti pamatota. Ar 18.06.2014. MK rīkojumu Nr.304 par Finanšu ministrijas Valsts sekretāri ar 2014.gada 25.jūniju tika iecelta Baiba Bāne. Tādēļ, ņemot vērā notikušās izmaiņas, nepieciešams veikt Latvijas pārstāvja vietnieka ESM valdē nomaiņu, grozot MK 2014.gada 17.marta rīkojumu Nr.115. |
|  3. | Projekta izstrādē iesaistītās institūcijas | Nav. |
|  4. | Cita informācija | Nav. |

**II - VI**. sadaļa: rīkojuma projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Rīkojuma projekta izpildi nodrošinās iesaistītās institūcijas atbilstoši deleģētajiem uzdevumiem.  |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros.  |
|  3. | Cita informācija | Nav. |

Finanšu ministrs A.Vilks

13.08.2014. 12:00

455

R.Pāns

tālr.: 67083916

reinis.pans@fm.gov.lv

1. Līgums par Eiropas Stabilitātes mehānisma dibināšanu starp Beļģijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Kipras Republiku, Luksemburgas Lielhercogisti, Maltu, Nīderlandes Karalisti, Austrijas Republiku, Portugāles Republiku, Slovēnijas Republiku, Slovākijas Republiku un Somijas Republiku [↑](#footnote-ref-1)